विवेक दीप सिंह, उत्तराखण्ड राज्य भारतीय जनता पार्टी युवा मोर्चा उपाधयक्ष
------------------------------------------------------------------------

### **जीवन परिचय:**

विवेक दीप सिंह, उत्तराखण्ड राज्य भारतीय जनता पार्टी युवा मोर्चा उपाधयक्ष
विवेक दीप सिंह का जन्म स्वतंत्रता संग्राम सेनानी परिवार में (तत्कालीन उत्तर प्रदेश के नैनीताल जिले में) वर्तमान में उत्तराखंड के उधम सिंह नगर जिले के किच्छा क्षेत्र में हुआ। आपके परिवार का संबंध पूर्व में उत्तर प्रदेश के देवरिया जिले से है, आपके पूज्य दादा जी स्वतंत्रता संग्राम सेनानी थे, भारत सरकार द्वारा स्वतंत्रता संग्राम सेनानियों को सम्मान स्वरूप भूमि आवंटन के बाद आपके पूज्य दादाजी स्वतंत्रता संग्राम सेनानी स्वर्गीय श्री राम सिंह जी वैद्य का किच्छा क्षेत्र में आगमन हुआ, स्वर्गीय श्री राम सिंह जी वैद्य प्रसिद्ध आयुर्वेदाचार्य एवं समाजसेवी थे, आपके द्वारा क्षेत्र में क्षेत्र के प्रमुख विद्यालयों, मंदिरों एवं विभिन्न संस्थाओं की आधारशिला रखी गई जो किच्छा के विकास में मिल का पत्थर साबित हो रही है। आपकी माताजी श्रीमती संगीता सिंह जी द्वारा एक चैरिटेबल बालिका विद्यालय संचालन किया जाता है, एवं आपके पिता श्री शंभू सुमन सिंह जी प्रतिष्ठित कृषक एवं मल्टी स्पेशलिस्ट हॉस्पिटल का संचालन करते हैं एवं समाज की विभिन्न संस्थाओं के माध्यम से सेवा भाव के कार्य में भी अग्रसर रहते हैं।

**शिक्षा:**

विवेक दीप सिंह ने प्रारंभिक शिक्षा पूर्ण करने के बाद राजनीतिक शास्त्र से स्नातककीडिग्री प्राप्त की, उसके उपरांत वकालत में दाखिला लेकर वकालत की उपाधि भी प्राप्त की।

**प्रेरणा:**

मेरे पूज्य दादा जी स्वतंत्रता संग्राम सेनानी एवं राष्ट्रीय स्वयंसेवक संघ के स्वयंसेवक स्वर्गीय श्री राम सिंह जी वैद्य की सामाजिक एवं संगठनात्मक विचारधारा से प्रेरित होकर विश्व के सबसे बड़े छात्र संगठन अखिल भारतीय विद्यार्थी परिषद से राष्ट्रवाद की जो यात्रा प्रारंभ की इसी प्रेरणा से राष्ट्रीय स्वयंसेवक संघ के वरिष्ठ प्रचारक विश्व के सबसे बड़े राजनीतिक संगठन भारतीय जनता पार्टी के संस्थापक सदस्य पंडित दीनदयाल उपाध्याय जी मेरे जीवन में प्रेरणा के स्रोत बने परम पूज्य दीनदयाल जी का सरल एवं स्वच्छ जीवन मुझे संघर्ष के समय में प्रेरणा देता है एवं एकात्ममानववाद का विचार राष्ट्र सेवा-जन सेवा करने के लिए प्रेरित करता है।

**राजनीतिक सामाजिक जीवन:**

बचपन से ही रुचि एवं पारिवारिक संस्कारों के कारण सामाजिक एवं धार्मिक कार्यों में बढ़-चढ़कर कार्य करना विवेक दीप सिंह को अच्छा लगता था, विद्यालयी शिक्षा के समय सन 2006 मेंविश्व के सबसे बड़े छात्र संगठन अखिल भारतीय विद्यार्थी परिषद से जुड़ेव सन 2008 तक विभिन्न दायित्वों का निर्वहन किया, तत्पश्चात 2008 में भारतीय जनता पार्टी के युवा मोर्चा में ब्लॉक उपाध्यक्ष के पद से युवाओं के बीच राजनीतिक जीवन मैं प्रवेश किया, भाजयुमों के प्रदेश कार्यकारिणी सदस्य, कुमाऊँ मंडल के संयोजक-सहसंयोजक, भाजपा के लघु उद्योग प्रकोष्ठ के संयोजक-सहसंयोजक आदि विभिन्न पदों पर रहकर युवाओं एवं समाज के बीच संगठन के वरिष्ठ जनों के साथ संगठनात्मक कार्य एवं विभिन्न चुनाव में संगठन के लिए सक्रिय रूप से कार्य करते हुए अनुभव प्राप्त किया, विवेक ने राज्य में 2 विधानसभा चुनाव अभियान एवं 1 संसद चुनाव अभियान के महत्वपूर्ण कार्यक्रमों का नेतृत्व किया, राज्य के बाहर भी दो बार बंगाल चुनाव एक बार उत्तर प्रदेश चुनाव में विधानसभा प्रवासी प्रभारी के रूप में कार्य किया।विवेक को विभिन्न कार्यक्रमों का संयोजन करने का अवसर प्राप्त हुआ, सभी कार्यक्रम व्यवस्थित ऐतिहासिक और सफलतापूर्वक संपन्न हुए, प्रत्येक कार्यक्रम की सफलता के लिए संकल्पित होने के साथ निरंतर सक्रियता बनाए रखी जिसके कारण क्षेत्र के लोगों का प्रेम अपनत्व व मार्गदर्शन निरंतर कार्य करने के लिए प्रतिबद्ध रखता है। वर्तमान में विवेक दीप सिंह भारतीय जनता पार्टी युवा मोर्चा उत्तराखंड के प्रदेश उपाध्यक्ष एवं प्रदेश की राजधानी देहरादून महानगर जिले के प्रभारी भी है।